Călătoria  este o metodă de introspecţie ghidată care îmbină aspecte ale tradiţiilor din Occident şi Orient într-o combinaţie inovatoare. Se bazează pe convingerea că sistemul complex care este fiinţa umană, este capabil de auto-vindecare la toate nivelurile sale – mental, emoţional, fizic, energetic şi spiritual.
Încercând să suprimăm amintirea trăirilor şi experienţelor neplăcute, ne îndepărtăm tot mai mult de adevărul din noi, de experienţa directă şi de propria putere interioară.
În sesiunile Călătoria cauzele blocajelor şi evitărilor sunt descoperite şi eliberate, permiţând astfel auto-reglarea şi auto-vindecarea. Evenimentele cu impact dureros neintegrat şi emoţiile stocate în corp sunt descoperite şi eliberate pentru a le împiedica să se dezvolte în probleme fizice sau psihologice; se elimină astfel baza emoţională a problemelor de sănătate deja existente sau cu potenţial de apariţie.
Cartea „Călătoria - Un ghid excepţional pentru vindecarea vieţii tale şi eliberarea ta” scrisă de chiar Brandon Bays, creatoarea metodei Călătoria, poate fi găsită şi procurată aici.